Det kan måske være svært at se for sig, når hun står på talerstolen eller indædt svarer på spørgsmål i pressens blitzlys: Men faktisk er Enhedslistens benhårde politiske ordfører Johanne Schmidt-Nielsen kæmpe fan af verdens største musikkonkurrence, Eurovision Song Contest.

Derfor elsker vi Grand Prix Danmark er i disse uger vært for verdens største musikkonkurrence - Eurovision Song Contest. Og mens landet er ved at gå i kollektiv Grand Prix-psykose, har dr.dk/grandprix sat sig for at undersøge, hvorfor konkurrencen bliver ved med at fascinere - år efter år.

Vi har derfor spurgt 3 af landets toppolitikere, samt 3 kendte DR-ansigter, om deres personlige forhold til konkurrencen. De har det tilfælles, at de alle elsker Grand Prix.

Men hvem af dem har 'Disco Tango' som sin yndlingssang, og hvem ville gerne spise middag med ABBA? Det kan du få svar på i denne artikelserie.

- Jeg elsker Melodi Grand Prix, og det har jeg gjort fra jeg var et lille barn, lige med undtagelse af årene omkring gymnasietiden. Men nu er jeg blevet 30, og er gammel nok til at stå ved min Grand Prix-begejstring, afslører Enhedslistens politiske ordfører overfor dr.dk/grandprix.

I barneårene var Grand Prix'et en årlig begivenhed, Johanne Schmidt-Nielsen så længselsfuldt frem til, og for Enhedslistens skarpretter er konkurrencen da også noget hun især forbinder til sine barndomsminder:

- Jeg kan huske den der følelse af at ligge med en dyne i en sofa, og næsten ikke kunne holde øjnene åbne, men prøve at overvinde søvnen for at se vindersangen, erindrer hun.

Læs også : TV Avisens Tine Gøtzsche: Jeg blev rørt over Basims sejr

Mærkeligt Israel er med, når Palæstina ikke er

Siden barneårene er Grand Prix'et dog også blevet politisk for Johanne Schmidt-Nielsen:

- Egentlig er det jo lidt underligt, at Israel deltager i Melodi Grand Prix, eftersom de ikke er et europæisk land. Men altså, fred være med det. Der er ingen grund til at være nærig med sine musikkonkurrencer. Så forstår jeg bare slet ikke, hvorfor Palæstina ikke også er inviteret, lyder det fra Enhedslistens karismatiske frontfigur.

Johanne Schmidt-Nielsen Født 1984

Har en bachelorgrad i socialvidenskab fra Roskilde Universitet

Er Enhedslistens politiske ordfører, samt ordfører for ligestilling, integration, indfødsret og asyl

Bor på Nørrebro i København

Straks fornemmer man, at der nu er blevet tændt op under den politiske kedel:

- Jeg er lige kommet hjem fra Palæstina, hvor jeg har været med Folkekirkens Nødhjælp, og jeg tror ikke, at man kan se den undertrykkelse, der foregår af det palæstinensiske folk - og som staten Israel desværre praktiserer hver eneste dag - uden at blive voldsomt berørt.

- Palæstinensernes største problem er jo ikke, at de ikke er med i Melodi Grand Prix, men jeg synes det ville et stærkt signal at sende, at hvis Israel skal være med, så skal Palæstina selvfølgelig også være med. Det handler simpelthen om at anerkende dem som land, mener Johanne Schmidt-Nielsen.

Læs også : Abdel kom til Danmark som barn: Grand Prix gav mig nationalfølelse

Selvfølgelig er der politik i, at Israel er inviteret, men at Palæstina ikke er... Johanne Schmidt-Nielsen

Grand Prix og politik kan ikke adskilles

Hun tror i det hele taget ikke på, at man kan holde kultur og politik adskilt, selv om Eurovision Song Contest ellers bryster sig af at være en upolitisk konkurrence:

- Selvfølgelig er der politik i, at Israel er inviteret, men at Palæstina ikke er...

- Og selvfølgelig er der også politik i det, hvis Melodi Grand Prix skal være i et land, hvor der er kæmpe problemer med krænkelser af menneskerettigheder, siger Johanne Schmidt-Nielsen med en slet skjult reference til Grand Prix'et i 2012, der blev afholdt i det kaukasiske land Aserbajdsjan, der ofte bliver kritiseret for problemer med leve op til menneskerettighederne.

- I den situation må det være en konkret afvejning af, om boykot er det stærkeste redskab - det mest effektive - eller om det er mest effektivt at møde op og tage diskussionen, uddyber Johanne Schmidt-Nielsen.

Og er der danske repræsentanter til stede, så har de til opgave at tage diskussionen, ligesom den internationale Grand Prix-vinder fra 2012, svenske Loreen, for eksempel gjorde det i Aserbajdsjan, mener den politiske ordfører.

Johannes yndlingssang fra Grand Prix - Jeg har ikke kun én yndlingssang, jeg har mange! Men hvis jeg skulle vælge én, så vælger jeg den sang, der aldrig vandt, men som burde have vundet, nemlig 'Danse i måneskin', der blev sunget af 14-årige Trine Dyrholm i 1987. 'En lille melodi', der vandt det år, er udmærket, men jeg mener ikke den kan måle sig med 'Danse i måneskin'. Det er en klassisk Grand Prix-sang!

"Melodi Grand Prix er en fest"

Ligesom de fleste af Johanne Schmidt-Nielsens andre holdninger er altså også dem, der omhandler Melodi Grand Prix, stærke og markante.

Det hele skal dog ikke gå op i politik.

- Jeg synes ikke det at kunne lide Melodi Grand Prix i sig selv er politisk. Når jeg tager til Melodi Grand Prix, så er det ikke ligesom at tage til debat i Folketingssalen - Melodi Grand Prix er en fest!

Skal have Palæstina-badge på til finalen

Politikken kan hun dog ikke helt ligge fra sig, selv om samtalen undervejs både kommer ind på hendes kærlighed til 'Danse i måneskin', 'Skibet skal sejle i nat' og Birthe Kjær...

Det betændte forhold til Israel spøger stadig:

- Jeg tror jeg skal have denne her på i år, siger Johanne Schmidt-Nielsen og retter opmærksomheden på en lille, skinnende ting i sin hånd, hun vil bære, når hun skal være publikum til Eurovision-finalen, lørdag 10. maj: